b"\n_START_ARTICLE_\nGr\xc3\xa9gory Arnolin\n_START_SECTION_\nInicis\n_START_PARAGRAPH_\nGr\xc3\xa9gory \xc3\xa9s un jugador sorgit del planter del PSG, encara que mai ha arribat a debutar amb el primer equip de la capital francesa. De fet el jugador va anar de cessi\xc3\xb3 en cessi\xc3\xb3 fins a la finalitzaci\xc3\xb3 del seu contracte el 2001. El seu seg\xc3\xbcent equip fou el Villemomble Sports, un equip de categories inferiors.\n_START_SECTION_\nExperi\xc3\xa8ncia portuguesa\n_START_PARAGRAPH_\nDespr\xc3\xa9s de la carrera poc fruct\xc3\xadfera que l'esperava a Fran\xc3\xa7a, decid\xc3\xad viatjar fins a Portugal. All\xc3\xa0 comen\xc3\xa7\xc3\xa0 a jugar a l'equip del Pedras Rubras de la Tercera Divisi\xc3\xb3 Portuguesa. Amb aquest equip jug\xc3\xa0 dues bones temporades que el portaren fins al Gil Vicente, de la Liga de Honra, equip amb el qual jug\xc3\xa0 les dues temporades posteriors. Finalment l'estiu del 2006 fitx\xc3\xa0 pel Mar\xc3\xadtimo de la Primera Divisi\xc3\xb3 Portuguesa, on va jugar a un bon nivell durant dues temporades. El seu \xc3\xbaltim equip a la Primera Divisi\xc3\xb3 Portuguesa fou el Vit\xc3\xb3ria Guimar\xc3\xa3es amb el qual va jugar la Lliga de Campions 2008-09.\n_START_SECTION_\nSporting de Gij\xc3\xb3n\n_START_PARAGRAPH_\nL'estiu del 2009 fitx\xc3\xa0 per l'Sporting de Gij\xc3\xb3n amb el qual va disputar gaireb\xc3\xa9 tots els partits de la Primera Divisi\xc3\xb3 2009-10.\n_START_SECTION_\nSelecci\xc3\xb3\n_START_PARAGRAPH_\nVa debutar amb la selecci\xc3\xb3 de futbol de Martinica en el partit inaugural de la Copa d'Or de la CONCACAF de 2013. Va ser en la vict\xc3\xb2ria 1-0 contra el Canad\xc3\xa0."